07/06/2022 | Administración LocalMunicipal
Cee
Ampliación do horario de finalización da festa/verbena popular de San Antonio de Xallas, que se celebrará no lg. Xallas, parroquia de Cee, do Concello de Cee o día 11 de xuño de 2022

ASUNTO: AMPLIACIÓN DO HORARIO DE FINALIZACIÓN DA FESTA/VERBENA POPULAR FESTA DE SAN ANTONIO DE XALLAS, QUE SE CELEBRARÁ NO LG. XALLAS, PARROQUIA DE CEE, DO CONCELLO DE CEE O DÍA 11 DE XUÑO DE 2022 EXPEDIENTE DECRETO: 2022/G003/000580 A Lei 10/2017, do 27 de decembro, de espectáculos públicos e actividades recreativas de Galicia, establece no artigo 4. c) que lle corresponde á consellería competente en materia de espectáculos públicos e actividades recreativas determinar o horario xeral de apertura e peche dos establecementos abertos ao público e de inicio e finalización dos espectáculos públicos e das actividades recreativas. Así mesmo, dispón no artigo 5. f) que lles corresponde aos concellos autorizar as ampliacións ou reducións sobre o horario xeral, atendendo aos criterios, os supostos e as circunstancias que, de ser o caso, figuren na orde de horarios prevista no artigo 17 da Lei. A Orde da Vicepresidencia primeira Consellería de Presidencia, Xustiza e Turismo do 23 de outubro de 2020, pola que se determina o horario de apertura e peche dos establecementos abertos ao público e de inicio e finalización dos espectáculos públicos e das actividades recreativas, dispón no seu artigo 9.1 que os concellos poderán ampliar para todo o seu termo municipal ou para zonas concretas deste os horarios xerais de peche dos establecementos abertos ao público, así como de finalización dos espectáculos públicos e das actividades recreativas, durante a celebración das festas e verbenas populares, do Entroido, da Semana Santa e do Nadal, facendo compatible, en todo caso, o seu desenvolvemento coa aplicación das normas vixentes en materia de contaminacón acústica. Por Resolución da alcaldía de data 26/05/2022 fixouse o número máximo de días naturais durante o presente ano 2022 nos que poderán ampliarse os ditos horarios neste termo municipal, conforme co disposto no artigo 9.2 da devandita Orde. Na citada Resolución indícase que as datas concretas de ampliación dos horarios determinarase mediante resolución da alcaldía, de oficio ou a petición de parte interesada. No artigo 9.4 da Orde do 23 de outubro de 2020 sinálase que as ampliacións de horario non poderán superar, en ningún caso, en 2 horas os horarios xerais de peche dos establecementos abertos ao público, dos espectáculos públicos e das actividades recreativas. Visto o escrito presentado o día 25/05/2022 (rexistro entrada nº 202200000001232) por (.), con DNI 79**006*L, en representación da Asociación Cultural-Deportiva San Antonio de Xallas, con CIF G70600671, organizadora da festa/verbena popular denominada festa de San Antonio de Xallas, que se vai celebrar no Lg. Xallas, da parroquia Cee, deste termo municipal, os días 11 e 12 de xuño de 2022, e no que solicita unha ampliación en 2 horas do horario de remate da verbena nocturna o sábado, día 11 de xuño. Considerando a vontade deste Concello en apoiar a actividade das verbenas como celebración festiva tradicional de Galicia así como o interese en apoiar o movemento asociativo municipal, que fai posible a celebración destes eventos, o cal se debe compatibilizar coa aplicación das normas en materia de contaminación acústica e outras disposicións legais e, así mesmo, cos dereitos de terceiras persoas e co óptimo funcionamento dos servizos públicos. De acordo coa normativa indicada e en uso das competencias que me outorga a lexislación vixente, No uso das atribucións que me outorga a lexislación do réxime local, RESOLVO: 1º. Autorizar a ampliación en 1 hora sobre o horario xeral disposto nos artigos 5 e 7 da Orde do 23 de outubro de 2020, da finalización da festa/verbena popular denominada festa de San Antonio de Xallas, que se vai desenvolver na noite do sábado, 11 de xuño ao domingo 12 de xuño de 2022 no Lg. Xallas (Cee), co cal o horario máximo de finalización da verbena será ás 05.30 horas do día 12 de xuño.2º. Publicar a presente resolución no Boletín Oficial da Provincia. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, 31 de maio de 2022. A alcaldesa, Margarita Lamela Louzán A secretaria, Rocío Hermida Cancela [Documento asinado electrónicamente]